Ekosídlisko

**Ekosídlisko** je špecifický obytný súbor (sídlisko). Problematika takéhoto súboru pozostáva z viacerých kritérií, ktoré musia zodpovedať ekologickej výstavbe a nutnosť komplexného prístupu k tvorbe sídliska s využitím nasledujúcich konceptov:

* architektonický koncept: vytvorenie spoločenstva ľudí obývajúcich sídlisko vybudované na základe ekologických kritérií,
* ekologický koncept: vytvorenie zariadení na dosiahnutie decentrálnych kolobehov pomocou šetrených technológií. 
* sociálny koncept: vytvorenie štruktúr pôsobiacich posilňujúco a podporujúco na duševný , duchovný a telesný rozvoj obyvateľov. 

## Realizované príklady
Realizovaných príkladov ekosídlisk a ekologických stavieb je v súčasnosti veľké množstvo a to hlavne z európskych krajín v Rakúsku, Nemecku, Švajčiarsku, v Škandinávii, vo Veľkej Británii, krajinách Beneluxu , takéto stavby sa ale stavajú aj mimo Európy a to v USA a aj v Austrálii. V blízkosti Slovenska je to práve Rakúsko ktoré sa môže pýšiť mnohými realizáciami takýchto objektov. Zaujímavé je Rakúsko, práve pre svoje klimatické, kultúrno-historické podmienky, ktoré sú podobné so Slovenskými.

## Skupinové projekty
Cieľom projektov bolo vyskúšať komplexný prístup k tvorbe sídliska podľa nasledovných kritérií, ktoré všeobecne platia pre všetky podobné projekty:

* architektonický koncept: vytvorenie spoločenstva ľudí obývajúcich sídlisko vybudované na základe ekologických kritérií,
* ekologický koncept: vytvorenie zariadení na dosiahnutie decentrálnych kolobehov pomocou šetrených technológií, ako napr.: 
** použitie neškodných a recyklovaných stavebných materiálov
** využitie slnečnej energie: - aktívne ,- pasívne.
** vysokoúčinné tepelnoizolačné vlastnosti vonkajších stavebných prvkov 
** vykurovací systém s minimálnou produkciou škodlivín a s vysokým stupňom použitie zariadení so spätným získavaním tepla z odpadovej vody 
** využitie zrážkovej vody, čistenie celkového množstva odpadových vôd v rastlinnej čistiarni,
** veterné čerpacie zariadenie na prečerpávanie prečistenej vody v jazere,
** zariadenie na bioplyn,
** zhromažďovanie a triedenie všetkých odpadov,
** vytvorenie podmienok na samozásobovanie potravinami
* sociálny koncept: vytvorenie štruktúr pôsobiacich posilňujúco a podporujúco na duševný, duchovný a telesný rozvoj obyvateľov. 

### Ekosídlisko Gärtnerhof
* *Autor:* architekt Helmut Deubner
* *Miesto:* Gänserndorf
* *Realizácia:* 1988

Sídlisko tvorí 11 átriových rodinných domov = ekodomov v zahustenj zástavbe s vlastnou záhradou, 10 bytových jednotiek s terasami a strešnými záhradami v bytovom dome, materská škola, spoločenský dom, ihriská a zelené plochy, jazero na kúpanie, pestovateľské záhradné plochy a vlastná rastlinná čistiareň odpadových vôd.

### Obytný súbor Stadlau
* *Autor:* architekti ateliéru Arge Reinberg/treberspurg/Raith
* *Miesto:* Kamillenweg, Viedeň
* *Realizácia:* 1991

Obytný súbor tvorí 10 radových obytných domov a jeden spoločenský dom. Sú to nízko podlažné objekty s bohatou objemovou štruktúrou. Zámerom autorov bolo vytvorenie súkromných, poloverejných a verejných priestorov so zásadnou integráciou prírodných, zazelenaných plôch.

## Individuálne projekty - zamerané na dom ako solitér
### Solárny dom s pultovou strechou
* *Autor:* architekt Heinz Geza Ambrozy
* *Miesto:* Ersdorf
* *Realizácia:* 1994

Dom sa nachádza v novej vidieckej zástavbe. Koncept domu je typickým príkladom solárnej architektúry – na juh sa otvára slnku, v severnej zóne sa nachádzajú nárazníkové zóny. Tento dom je príkladom veľkej snahy, aby sa pri použití minimálnej techniky dosiahli čo najväčšie solárne zisky.

### Dom s výhľadom na Alpy
* *Autori:* Architekti Gregor W. Reinberg a Marta Enriquezová–Reinbergová
* *Miesto:* St. Johann, Ternitz
* *Realizácia:* 1990

Hmotová koncepcia sa člení na štyri úrovne, ktoré sa výškovo kumulujú smerom na juh, kvôli dosiahnutiu čo najväčších tepelných ziskov. Zimná záhrada zaručuje tepelné zisky. Solárne kolektory sú umiestnené v strešných svetlíkoch orientáciou na juh. Tiež sú tu zúročené kladné vlastnosti zazelenaných pultových striech.

## Referencie

## Externé odkazy
* Ekosídlisko/Ekoosada v Bratislave (Online) prístup 15.11.2008
* SME.sk Ako sa rodí ekosídlisko (Online) prístup: 15.11.2008

Kategória:Ekológia v architektúre